नेत्र जांच शिविर में 80 मरीजों की जांच
गिरिडीह | सदरप्रखंड अंतर्गत प्रकाश पुंज पब्लिक स्कूल पांडेयडीह के प्रांगण में गुरुवार को एकदिवसीय नेत्र जांच शिविर का आयोजन किया गया। प्रधान शिक्षक श्याम सुंदर प्रसाद वर्मा ने कहा कि सुदूर ग्रामीण क्षेत्रों में अत्यंत गरीब बूढ़े, बुजुर्ग स्वयं से नेत्र की जांच नहीं करा सकते। इसी मद्देनजर स्कूल प्रबंधन ने नि:शुल्क नेत्र जांच शिविर का आयोजन किया। शिविर में उपस्थित डॉ. कुलदीप नारायण ने करीब 80 पंजीकृत मरीजों का नेत्र जांच कर उन्हें मुफ्त में दवाई भी प्रदान की। शिविर को सफल बनाने में भगवती बर्मा, संजय सिन्हा, प्रकाशचंद्र राय, रवि चौधरी, ज्योतिष मुर्मू, सतीश कुमार, प्रमोद कुमार, उमा भारती, परमजीत कौर, सुरभि सिन्हा, शिप्रा सेठ, किशोर हेम्ब्रम, ढलिया देवी, बसंती देवी आदि मौजूद थे।
hin_Deva hin_Deva